wickkiey/tamil-wikipedia-chunked huggingface dataset:
# பானா சிங்

## இதனையும் காண்க

- பரம் வீர் சக்கரம் விருது பெற்றவர்கள்
# சிர்சில்லா

**சிர்சில்லா** இந்தியாவின் தெலுங்கானாவில் உள்ள ராஜன்னா சிர்சில்லா மாவட்டத்தின் தலைநகரும் ஆகும்.சிர்சில்லா வருவாய் பிரிவில் சிர்சில்லா மண்டலத்தின் தலைமையகம் இதுவாகும். இந்நகரம் ஐதராபாத்திற்கு 140 கிலோமீட்டர் தொலைவில் உள்ளது.
# சிர்சில்லா

## மக்கள் தொகை

2011 ஆம் ஆண்டு மக்கள் தொகை கணக்கெடுப்பின்படி 92,910 மக்கள் தொகை உள்ளனர் . இந்துக்கள் 92% மக்களைக் கொண்ட பெரும்பான்மையான மதக் குழுவினர் , அதைத் தொடர்ந்து 6% முஸ்லிம்களும் 2% மற்றவர்களும் உள்ளனர்.தெலுங்கு மிகவும் பரவலாக பேசப்படும் மொழி. முஸ்லிம் சமூகங்களிடையே உருது பேசப்படுகிறது.
# எஸ். கே. அலி

**சஜிதா "எஸ்.கே." அலி** சிறுவர் இலக்கிய கனேடிய எழுத்தாளர் ஆவார். இவரது அறிமுக நூலான இளம் வயதுவந்தோருக்கான நாவலான *செயிண்ட்ஸ் & மிஸ்ஃபிட்ஸ்* ஆசிய / பசிபிக் அமெரிக்க விருதினைப் பெற்றுத் தந்தது. இந்த நாவல் ஒரு அரபு அமெரிக்க ஹிஜாபி அவரது மசூதியைச் சார்ந்த நண்பரால் பாலியல் வன்கொடுமைக்கு ஆளானதைப் பற்றியது.
# எஸ். கே. அலி

## தனிப்பட்ட வாழ்க்கை

அலி தென் இந்தியாவில் பிறந்து மூன்று வயதாக இருக்கும் போது கனடாவிற்கு குடி பெயர்ந்தவர் ஆவார். பள்ளியில் அவள் கற்ற முதல் மொழி பிரெஞ்சு. அவர் தனது முதல் கதையை ஏழாம் வகுப்பில் எழுதினார்.  
யார்க் பல்கலைக்கழகத்தில் படைப்பாற்றலுடன் எழுதுவதில் பட்டம் பெற்றவர். ஜூடி ப்ளூமை தனது எழுத்து வாழ்க்கைக்கு மிகப்பெரிய உத்வேகம் என்று அவர் குறிப்பிடுகிறார். அலி ஒரு இசுலாமியர். ஜனவரி 2017 இல், பிற இசுலாமிய எழுத்தாளர்களின் புத்தகங்களும் அனைவரும் அறியும்படி புகழ் பெறும் நோக்கில் முஸ்லிம்ஷெல்ப்ஸ்பேஸ் (#MuslimShelfSpace) என்ற ஹேஷ்டேக்கை உருவாக்கினார்.  
அவர் தனது குடும்பத்துடன் தொராண்டோவில் வசிக்கிறார்.
# பூபாலபள்ளி

**பூபாலபள்ளி** இந்தியாவின் தெலங்காணாவில் உள்ள ஜெயசங்கர் பூபாலபள்ளி மாவட்டத்தின் தலைநகரும் ஆகும். பூபாலபள்ளி வருவாய் பிரிவில் பூபாலபள்ளி மண்டலத்தின் தலைமையகம் இதுவாகும். இந்நகரம் ஐதராபாத்திற்கு 212 கிலோமீட்டர் தொலைவில் உள்ளது. பூபாலபள்ளி நகர் பஞ்சாயத்து 2012-இல் அமைக்கப்பட்டது. இந்நகர குடிமை அமைப்பின் அதிகார வரம்பு 52.62 கி.மீ.<sup>2</sup> பரப்பளவில் பரவியுள்ளது.
# வாழானி அணை

**வாழானி அணை** (*Vazhani Dam*) என்பது தென்னிந்தியாவில், கேரளத்தின், திருச்சூர் மாவட்டத்தில், வடக்காஞ்சேரிக்கு அருகே வடக்கச்சேரி ஆற்றின் குறுக்கே கட்டப்பட்ட களிமண் அணையாகும். இந்த அணை நீர் பாசனத்திற்கும், குடிநீர் தேவைகளுக்கும் பயன்படுத்தப்படுகிறது. இந்த அணைப் பகுதியில் நான்கு ஏக்கர் பரப்பளவிலான பூங்கா உள்ளது. அணையின் கட்டுமானம் 1962 இல் நிறைவடைந்தது. இது பானாசுர சாகர் அணை போன்ற மண் அணை ஆகும்.
# பர்தீப் சாகு

**பர்தீப் சாகு** (பிறப்பு: ஆகஸ்ட் 21, 1985) இந்தியன் பிரீமியர் லீக்கில் கிங்ஸ் லெவன் பஞ்சாப் அணிக்காக விளையாடும் ஒரு இந்திய கிரிக்கெட் வீரர் ஆவார்.
# பர்தீப் சாகு

## வாழ்க்கை மற்றும் தொழில்

2002 ஆம் ஆண்டில் தனது 17 வயதில் தனது முதல் தர அறிமுகமானதிலிருந்து, சாஹு 2011 வரை உள்நாட்டு கிரிக்கெட்டில் ஹரியானாவுக்காக அவ்வப்போது விளையாடி வந்தார். 2012 ஆம் ஆண்டில், அவர் மும்பைக்கு தனது வசிப்பிடத்தை மாற்றினார். அங்கு தலைமைக் கணக்குத் தணிக்கையாளர் அலுவலகத்ததில் தணிக்கையாளராக பணியாற்றினார். நவம்பர் 2014 இல் நடந்த கங்கா லீக் பிரிவு ஒரு போட்டியில், சாஹு ஒரு இன்னிங்ஸில் பத்து விக்கெட்டுகளையும் கைப்பற்றி, லீக்கில் அவ்வாறு செய்த நான்காவது பந்து வீச்சாளராக ஆனார்.  
ராஜஸ்தான் ராயல்ஸ் அணியினரால் 2015 ஐபிஎல் வீரர்கள் ஏலத்தில் ரூபாய் 10 லட்சத்திற்கு சாஹு வாங்கப்பட்டார், ஆனால், அந்த காலகட்டத்தில் எந்த போட்டிகளிலும் அவர் விளையாடவில்லை. 2016 ஐபிஎல் வீரர்கள் ஏலத்தில், அவரை கிங்ஸ் லெவன் பஞ்சாப் அதே விலைக்கு தேர்வு செய்தது. ஜனவரி 2018 இல், அவரை 2018 ஐபிஎல் ஏலத்தில் கிங்ஸ் லெவன் பஞ்சாப் வாங்கியது.
# அப்துல் ஹமித்

கவச வாகன அருங்காட்சியகம்]]
தேசிய போர் நினைவகத்தில் அப்துல் ஹமீதின் மார்பளவுச் சிற்பம்]]
**ஹவில்தான் அப்துல் ஹமிது** (*Abdul Hamid*), PVC (1 சூலை 1933 – 10 செப்டம்பர் 1965), இந்திய இராணுவத்தின் எறிகனை வீச்சு படையணியினைச் சேர்ந்த அப்துல் ஹமீத், 1965 இந்திய பாகிஸ்தான் போரின் போது, பஞ்சாபில் நடைபெற்ற அசல் உத்தர் சண்டையின் போது, இவர் தனியொருவராக பாகிஸ்தானின் நான்கு பேட்டன் டாங்குகளை வீழ்த்தினார், மேலும் இவரது படையணி 13 பாகிஸ்தான் டாங்குகளை வீழ்த்தியது.. வீரதீரத்துடன் போராடிய அப்துல் அமிது, 10 செப்டம்பர் 1965 அன்று போரில் வீர மரணமடைந்தார். போரின் போது இவரது வீர தீர செயல்களைப் பாராட்டி இந்தியக் குடியரசுத் தலைவர், இவரது மறைவிற்குப் பின்னர் 1967-இல் பரம் வீர் சக்கரம் விருது வழங்கினார்.
# அப்துல் ஹமித்

## மரபுரிமைப் பேறுகள்

1988 பரம் வீர் சகக்ரம் எனும் தொலைக்காட்சித் தொடரின் பத்தாம் பகுதியில் அப்துல் ஹமிதின் வீர தீர செய்ல்களை காட்டுகிறது.
# அப்துல் ஹமித்

## மரபுரிமைப் பேறுகள்

### ஆவணப்படம்

*அசல் உத்தர் சண்டை* – டாங்குகள் போர் (2018) எனும் டிஸ்கவரி தொலைக்காட்சித் தொடரில் அப்து ஹமித்தின் வீர தீர செயல்களை எடுத்துக்காட்டியுள்ளது.  
இந்திய இராணுவம் வெளியிட்டுள்ள *ஹவில்தார் அப்துல் ஹமிதின் கதை*யில் போர் நிகழ்வுகளையும், போரில் அப்துல் ஹமிதின் வீர தீர செயல்களையும், வீர மரணத்தையும் விரிவாக எடுத்துரைத்துள்ளது.
# அப்துல் ஹமித்

## இதனையும் காண்க

- அசல் உத்தர் சண்டை
# மேக்ரோபிராக்கியம் அக்வி

***மேக்ரோபிராக்கியம் அக்வி (Macrobrachium agwi)*** என்பது நன்னீர் இறால் ஆகும். இந்த சிற்றினம் 2008 ஆம் ஆண்டு முதன்முதலாக விவரிக்கப்பட்டது. இது இமயமலைப் பகுதியில் மட்டுமே வாழக்கூடிய இறால் ஆகும். கிழக்கு வங்காளத்திலுள்ள கோச் பெகர் பகுதியிலிருந்து ஐரோப்பாவிற்கு மீன்காட்சியக இறால் வகைகளுள் ஒன்றாக அனுப்பப்பட்டது, ஏற்றிமதியின் போது புதிய வகை சிற்றினமாக அடையாளங் காணப்பட்டது.
# சோம்நாத் சர்மா

தேசிய போர் நினைவகத்தில் சோம்நாத் சர்மாவின் மார்பளவுச் சிற்பம்]]  
மேஜர் சோம்நாத்தின் பெயர் பொறித்த பலகை]]  
**மேஜர் சோம்நாத் சர்மா** (**Somnath Sharma**), PVC (31 சனவரி 1923 – 3 நவம்பர் 1947), போரில் வீர தீரச் செயல்கள் புரியும் இந்திய இராணுவத்தினருக்கு வழங்கப்படும் உயரிய விருதான பரம் வீர் சக்கரம் விருதை பெற்ற முதல் இந்திய இராணுவ அதிகாரி ஆவார்.இவரது சகோதரர்கள் மேஜர் ஜெனரல் விஷ்வநாத் சர்மா மற்றும் லெப். ஜெனரல் சுரேந்திரநாத் சர்மா ஆவர்.  
நவம்பர் 1947- இந்திய-பாகிஸ்தான் போரின் போது, சிறீநகர் விமான நிலையத்திற்குள் ஊடுருவிய பாகிஸ்தான் படையினரை எதிர்த்துப் போராடி விரட்டி அடித்தார். மேலும் பாகிஸ்தான் படைகளுக்கு எதிராக நடைபெற்ற பட்காம் சண்டையின் போது, பாகிஸ்தானின் பழங்குடியினப் படைவீரர்களை எதிர்த்துப் போராடி, காஷ்மீரில் ஊடுருவதை தடுத்து நிறுத்திய போது, சோம்நாத் சர்மா வீர மரணமடைந்தார். இவரது இறப்பிற்கு 21 சூன் 1950-இல் சோம்நாத் சர்மாவிற்கு பரம் வீர் சக்கரம் விருது வழங்கப்பட்டது.
மேஜர் சோம்நாத் சர்மாவின் சகோதரரின் மாமியாரான சாவித்திரி கனோல்கர் என்பவரே பரம் வீர் சக்கரம் விருதினை வடிவமைத்தவர் ஆவார்.
# அப்துல் கரீம் பரேக்

**அப்துல் கரீம் பரேக்** (*Abdul Karim Parekh*) (1928-2007) பிரபலமாக **மௌலானா** என அழைக்கப்படுவார். இவர் ஓர் இந்திய சமூக சேவகர் மற்றும் அறிஞர். இவர்திருகுர்ஆனை உருது மொழியில் மொழிப்பெயர்ப்பு செய்தார். இதனால் இவர் பெரிதும் அறியப்பட்டார். மேலும் இவர் பல இஸ்லாமிய சமய புத்தகங்களை எழுதியுள்ளார்.
# அப்துல் கரீம் பரேக்

## ஆரம்பகால வாழ்க்கை

1928 ஆம் ஆண்டு ஏப்ரல் 15 அன்று மேற்கு இந்திய மாநிலமான மகாராஷ்டிராவின் கன்சியோனி கிராமத்தில் பிறந்தார். அப்துல் லத்தீப் மற்றும் ஹனிஃபா ஆகியோர் இவரின் பெற்றோர்கள் ஆவார். இந்த தம்பதிக்கு பிறந்த 13 குழந்தைகளில் மூன்றவதாக பிறந்தவர் தான் கரீம். இவர் ஆரம்ப பள்ளிப் படிப்பில் பாதியிலே நிறுத்திக் கொண்டார். பிறகு கூலி தொழிலாளியாக வேலை செய்துக் கொண்டே தானாகவே கல்வி கற்றுக் கொண்டார். இந்த நிலையில் தான் இவர் குர்ஆனை உருது மொழியில் மொழிபெயர்ப்பு செய்தார். இது 40 முறை மறு அச்சிட்டு விற்பனையானது.
# அப்துல் கரீம் பரேக்

## விருதுகள்

கரீம் அகில இந்திய முஸ்லீம் தனிநபர் சட்ட வாரியத்தின் நிறுவன பொருளாளராக இருந்தார். இவருக்கு அமெரிக்காவின் முஸ்லிம் கூட்டமைப்பு "*பிரைட் ஆஃப் இந்தியா* " என்ற விருதை வழங்கி கவ்ரவித்தது. 2001 ஆம் ஆண்டில் இந்திய அரசு இவருக்கு நாட்டின் மூன்றாவது மிக உயர்ந்த விருதான பத்மா பூஷன் விருதை சமூகத்திற்கு இவர் ஆற்றிய சேவைக்காக வழங்கியது.
# அப்துல் கரீம் பரேக்

## இறப்பு

இவர் 2007 ஆம் ஆண்டு செப்டம்பர் 11 அன்று இறந்தார். அப்போது இவருக்கு 79 வயது.
# வாளையாறு அணை

**வாளையாறு அணை** (*Walayar Dam*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு அணை ஆகும். இந்த அணை கல்பாத்திப்புழா ஆற்றின் துணை ஆறான வாளையாற்றின் குறுக்கே கட்டப்பட்டுள்ளது. இந்த அணையின் கட்டுமானப் பணிகள் 1964 இல் முடிக்கப்பட்டு திறக்கப்பட்டது. இது இப்பகுதியில் நீர்ப்பாசனத்திற்கான முக்கிய ஆதாரங்களில் ஒன்றாக உள்ளது. அணை ஒரு பெரிய நீர்த்தேக்கப் பகுதியைக் கொண்டதாக உள்ளது. இந்த நீர்த்தேக்கப் பகுதிக்கு அருகில் வசிக்கும் மக்கள் வலயாறு அணையில் இருந்து வரும் நீரை நீர்ப்பாசனத்திற்கான முக்கிய நீர் ஆதாரமாக கொண்டுள்ளார்கள். ஆனால் தற்போது வாளையாறில் மழை குறைவாக இருப்பதால் நீர்த்தேக்கத்தில் தண்ணீர் குறைவாக உள்ளது. நீர்த்தேக்கப் பகுதி மிகவும் அழகானதாக உள்ளதால், சுற்றுலாவுக்கு சிறந்த வாய்ப்புள பகுதியாக உள்ளது.
# ஆறாட்டு

ஆறாட்டு]]  
யில் *ஆறாட்டு* மண்டபம்]]
வீரபத்திரக் கோயில் தெப்பக்குளத்தில் ஆறாட்டு]]
**ஆறாட்டு** (*Aaraattu*) என்பது இந்தியாவின், கேரளத்தின் பெரும்பாலான முக்கிய கோயில்களில் நடக்கும் பண்டிகைகளின் ஒரு முக்கிய சடங்குகளின் ஒரு பகுதியாகும். இந்த சடங்கில், அர்ச்சகர் கடவுளின் தெய்வீகச் சிலையை தன்னுடன் கொண்டுவந்து ஆற்றில் அல்லது புனித குளத்தில் நனைத்து குளிப்பாட்டுவார். இது கோவில் திருவிழாவின் இறுதியில் முக்கிய நிகழ்வாக மேற்கொள்ளப்படுகிறது.  
கேரளத்தின் முக்கியமான ஆறாட்டுகளில் ஒன்றாக திருவனந்தபுரம் பத்மநாபசாமி கோயிலில் திருவாங்கூர் அரச குடும்பத்தினரால் இது நடத்தப்படுகிறது.  
இந்த விழா தமிழ்நாட்டில் தீர்த்தவாரி உற்சவம் என்ற பெயரில் செய்யப்படுகிறது.
# நெய்யாறு அணை

**நெய்யாறு அணை** (*Neyyar Dam*) என்பது தென்னிந்திய மாநிலமான, கேரளத்தின், திருவனந்தபுரம் மாவட்டத்தில், நெய்யற்றின் குறுக்கே கட்டபட்ட ஒரு அணையாகும், இந்த அணை மேற்குத் தொடர்ச்சி மலையின் அடிவாரத்தில் &nbsp;திருவனந்தபுரத்திலிருந்து சுமார் 30 கி.மீ. தொலைவில் அமைந்துள்ளது. 1958 இல் நிறுவப்பட்ட இந்த அணையானது ஒரு பிரபலமான சுற்றுலா தலமாக உள்ளது.
# நெய்யாறு அணை

## வடிவமைப்பு

நெய்யாறு அணையானது 56 மீ (184 அடி) உயரமும் 295 மீ (968 அடி) நீளமும் கொண்ட ஒரு கட்டுமான நில ஈர்ப்பு வகை அணை ஆகும். இந்த அமைப்பின் கன அளவு ஆகும். அணையில் அளவில் நீர்த்தேங்கு பகுதியைக் கொண்டுள்ளது. ஆனால் நடைமுறையில் நீர் தேக்கப்படுகிறது. நீர்த்தேக்கத்தின் பரப்பளவு மற்றும் அணையின் வௌளக்காலில் அதிகபட்ச அளவில் நீரை வெளியேற்றலாம்.
# நெய்யாறு அணை

## வனவிலங்குகள்

நெய்யாறு அணையை ஒட்டிய வனப்பகுதிகளில் காட்டெருது, தேன் கரடி, நீலகிரி வரையாடு, காட்டுப்பூனை நீலகிரி லங்கூர், யானைகள், கடமான் ஆகிய வன விலங்குகள் உள்ளன.
<sup data-ve-ignore="true">&#x5B; *<span title="This claim needs references to reliable sources. (February 2007)">மேற்கோள் தேவை</span>* &#x5D;</sup>  
; படகு சவாரி  
சுற்றுலாப் பயணிகள் அணையைச் சுற்றியுள்ள காடுகளைக் காண விசைப் படகு வசதி உள்ளது.
# நெய்யாறு அணை

## ஈர்க்கும் அம்சங்கள்

- சிங்கப் பூங்கா
- படகு சவாரி
- மான் பூங்கா
- முதலை மறுவாழ்வு மற்றும் ஆராய்ச்சி மையம்
- மினியேச்சர் வனவிலங்கு சரணாலயம்
- ஏரிப் பூங்கா
- நீச்சற் குளம்
- கண்காணிப்புக் கோபுரம்
- யானை சவாரி
# நெய்யாறு அணை

## போக்குவரத்து

அருகிலுள்ள வானூர்தி நிலையம் திருவனந்தபுரம் பன்னாட்டு வானூர்தி நிலையம் (38)&nbsp;கி.மீ) ஆகும். அருகிலுள்ள தொடருந்து நிலையம் திருவனந்தபுரம் தொடருந்து நிலையம் (30&nbsp;கி.மீ) ஆகும்.  
நெய்யாறு அணையை அடைவது எப்படி:  
திருவனந்தபுரம் நகரத்திலிருந்து பொதுவாக பேருந்து வசதி உள்ளது, அருகிலுள்ள தொடருந்து நிலையமானது &nbsp;நெய்யாறு அணையில் இருந்து 32 கி.மீ. தொலைவில் திருவனந்தபுரத்தில் உள்ளது. திருவனந்தபுரம் பன்னாட்டு வானூர்தி நிலையத்தில் இருந்து நெய்யாறு அணை 38 &nbsp;கி.மீ. தொலைவில் உள்ளது.
# மேக்ரோபிராக்கியம் பாசுடினம்

**மேக்ரோபிராக்கிய பாசுடினம்** (*Macrobrachium faustinum*) என்பது நன்னீர் இறால்களில் ஓர் வகையாகும். இது முதன் முதலாக 1857 கண்டறியப்பட்டு விவரிக்கப்பட்டது. இந்த இறால் அடர் பழுப்பு நிறத்தில் காணப்படும். *மே. பாசுடினம்* புளோரிடாடிலிருந்து கரிபியன் பகுதிகளிலும் வெனிசுலாவின் தென் பகுதிகளிலும் காணப்படுகிறது.
# நிர்மல்

**நிர்மல்** இந்தியாவின் தெலுங்கானாவில் உள்ள ஜெயசங்கர் நிர்மல் மாவட்டத்தின் தலைநகரும் ஆகும்.பூபாலபள்ளி வருவாய் பிரிவில் பூபாலபள்ளி மண்டலத்தின் தலைமையகம் இதுவாகும். இந்நகரம் ஐதராபாத்திற்கு 224 கிலோமீட்டர் தொலைவில் உள்ளது.
# நிர்மல்

## மக்கள் தொகை

2011 இந்திய மக்கள் தொகை கணக்கெடுப்பில், நிர்மல் நகரத்தின் மொத்த மக்கள் தொகை 88,433 ஆகும். 44,053 ஆண்கள் (49.82%) மற்றும் 44,380 பெண்கள் (50.18%) உள்ளனர். 10,303 குழந்தைகள் 6 வயதுக்குட்பட்டவர்கள். அதில் 5,315 ஆண்களும் 4,988 பெண்களும். ஆகஸ்ட் 2014 இல் தெலுங்கானா அரசு நடத்திய மக்கள் தொகை கணக்கெடுப்பின்படி, நிர்மல் நகரத்தின் மக்கள் தொகை 116,800 ஆகும்.
# பெத்தபள்ளி

**பெத்தபள்ளி** இந்தியாவின் தெலுங்கானாவில் உள்ள பெத்தபள்ளி மாவட்டத்தின் தலைநகரும் ஆகும். பெத்தபள்ளி வருவாய் பிரிவில் பெத்தபள்ளி மண்டலத்தின் தலைமையகம் இதுவாகும். இந்நகரம் ஐதராபாத்திற்கு 197 கிலோமீட்டர் தொலைவில் உள்ளது. 2011 ஆம் ஆண்டு மக்கள் தொகை கணக்கெடுப்பின்படி, பெத்தபள்ளி மக்கள் தொகை 41,171 ஆகும்.
# வனபர்த்தி

**வனபர்த்தி** இந்தியாவின் தெலுங்கானாவில் உள்ள வனபர்த்தி மாவட்டத்தின் தலைநகரும் ஆகும். இந்நகரம் ஐதராபாத்திற்கு 149 கிலோமீட்டர் தொலைவில் உள்ளது.தெலுங்கானாவில் முதல் பாலிடெக்னிக் கல்லூரி (கே.டி.ஆர் அரசு பாலிடெக்னிக் கல்லூரி ) வனபர்த்தியில் தொடங்கப்பட்டது.
# வனபர்த்தி

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 60,949 பேர் உள்ளனர் . மொத்த மக்கள் தொகை 31,501 ஆண்கள், 29,448 பெண்கள் மற்றும் 6,122 குழந்தைகள் (0–6 வயதுடையவர்கள்) உள்ளனர். சராசரி கல்வியறிவு விகிதம் 77.91% ஆக இருந்தது, 42,713 பேர் கல்வியாளர்கள் உள்ளனர் , இது தேசிய சராசரியான 73.00% ஐ விட அதிகமாகும்.
# மிட்டப்பள்ளி

**மிட்டப்பள்ளி** (Mittapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# மிட்டப்பள்ளி

## மக்கள்வகைப்பாடு

இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,013 வீடுகள் உள்ளன. கிராமத்தின் மொத்த மக்கள் தொகையானது 4,389 ஆகும். இதில் ஆண்கள் எண்ணிக்கை 2,187, பெண்களின் எண்ணிக்கை 2,202 என உள்ளது.
# வாதிரியார்

மாதிரியான் எ **வாதிரியான் அல்லது வாதிரியார்** எனப்படுவோர் தமிழகத்தில் வாழுகின்ற இனக்குழுவினர் ஆவர்.தாய் வழி கிளை வழி முறையை பின்பற்றும் சாதிகளுள் இவர்களும் ஒன்று., தூத்துக்குடி மற்றும் இராமநாடு திருநெல்வேலிலகன்னியாகுமரி மாவட்டங்களிலும் அதிகமாக வாழ்ந்து வருகின்றனர்.  
இவர்கள் கோவில்களில் முதல்மரியாதையையும் பெற்று வருகின்றனர். கொண்டையங்கோட்டை மறவர் , கிளை வழி கள்ளர் , வாதிரியார்( கோழியர் )இல்லத்து பிள்ளைமார் , நால்குடி வேளாளர், கோட்டை பிள்ளைமார், போன்ற சமூக மக்கள் மட்டுமே இன்றும் தாய் வழி கிளை வழி முறையை பின்பற்றும் சமூகங்கள் ஆகும்
கிளை வழி திருமணம் முறையை இன்றும் பின்பற்றுவதால் இவர்கள் அக்காள் மகளை திருமணம் செய்வதில்லை.
வாதிரியார் சமூக மக்களின் பழக்கவழக்கங்கள் பிற சமூகங்களை காட்டிலும் வேறுபட்டது ஏழு தாய்க் கிளை களையும் 21 பட்டங்களையும் கொண்ட சமூகமாகும்.
தாய் கிளைகள்
1. பட்டன் கிளை
2. சைவன் கிளை
3. அருமை கொடி கிளை
4. நம் காளி கிளை
5. அருமைப் பணிந்தான் கிளை
6. ஆவிடைப் பணிந்தான் கிளை
7. கன்னிகை குறையான் கிளை  
தமிழ்நாடு அரசு இடவொதுக்கீட்டு பட்டியலில் (எண் 72), இவர்கள் பட்டியல் பிரிவில் உள்ளனர்.  
வாத்தியார் சமூகத்தில் ஊர் தலைவர் "அம்பலக்காரர்" அல்லது "அம்பலார்" என்று அழைக்கப்படுவார். அவர் எடுக்கும் முக்கிய முடிவுகளுக்கு ஊர் மக்கள் கட்டுபடுவார்  
அதுமட்டுமில்லாமல் ஒவ்வொரு கிளைக்கும் தனித்தனியாக கிளை அம்பலங்கள் உண்டு  
வாதிரியார் சமூகத்தைப் பொறுத்தவரை கிளை வழிமுறைகளுக்கு அதிக முக்கியத்துவம் கொடுப்பர்.
# வாதிரியார்

## தொழில்

இச்சமூகத்தினர் பொதுவாக நெசவுத் தொழிலில் விவசாயம் பனையேறுதல்ல் ஈடுபட்டு வருகின்றனர். இவர்கள் கப்பல் பாய்மர துணிகளை நெசவு செய்ய கூடியவர்கள் ஆவர்.இவர்கள் பண்டைய காலத்தில் நெசவு தொழிலில் மிகவும் வல்லமை படைத்வர்கள் என கடலியல் ஆய்வாளர் ஒரிசா பாலூ கூறுகிறார். அது மட்டுமின்றி இந்த வாதிரியார்கள் நெய்யும் துணி பெயர் கோழியர் என்று கீரேக்கத்தின் வரலாறு குறிப்பிடுகிறது. சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.
# வாதிரியார்

## வாழும் பகுதிகள்

தமிழகத்தில் தூத்துக்குடி, திருநெல்வேலி, நாகர்கோவில், வள்ளியூர், சாயர்புரம் , பரமன்குறிச்சி, ராயப்பபுரம் செந்திஅம்பலம் ஆகிய பகுதிகளில் அதிக அளவில் வசிக்கின்றனர்.
# இனக்குழுப்புவியியல்

**இனக்குழுப்புவியியல்** (Ethnogeography or Ethnic Geography) என்பது இனக்குழுக்களின் புவியியல் பரவல் தொடர்பான அறிவியல் ஆய்வு ஆகும். இனங்கள் அல்லது மக்களின் புவியியல் பரவல் மற்றும் வாழும் சூழல்களுடனான அவர்களின் தொடர்பு பற்றி இத்துறை ஆய்வு செய்கிறது.. மனித செயல்பாடு மற்றும் ஒட்டுமொத்த இன நிறுவனங்களின் செல்வாக்கைப் பற்றிய ஆய்வின் மூலம் பரந்த பொருளில் புவியியலுடன் இனக்குழுப்புவியியல் தொடர்பு கொண்டுள்ளது. .
# ஜாதுநாத் சிங்

ரஜௌரி மாவட்டத்தில் உள்ள தயின் தார் மலைக்குன்றில் ஜாதுநாத் சிங் நினைவுச் சின்னம்]]  
தேசிய போர் நினைவகத்தில் ஜாதுநாத் சிங்கின் மார்பளவுச் சிற்பம்]]  
**ஜாதுநாத் சிங்** (**Jadunath Singh**), பரம் வீர் சக்கரம் (21 நவம்பர் 1916&nbsp;– 6 பிப்ரவரி 1948) இந்திய இராணுவத்தில் நாயக பதவி வகித்த இவர், 1947-1948 இந்திய பாகிஸ்தான் போரின் போது தனியொரு ஆளாக ஜம்மு காஷ்மீரில் உள்ள ரஜௌரி மாவட்டட்தின் தயின் தார் செக்டாரில், பாகிஸ்தானியப் படைகளை எதிர்த்து, வீர தீர செயல்கள் செய்து போர்க்களத்தில் வீரமரணம் அடைந்தார். எனவே இந்திய இராணுவத்தின் உயரிய பரம் வீர் சக்கரம் விருது, இவரது மறைவுக்குப் பிறகு 1950-இல் வழங்கி இந்திய அரசு மரியாதை செய்தது
# ஜாதுநாத் சிங்

## பரம் வீர் விருது பெற்றவர்கள்

- சோம்நாத் சர்மா, 1950
- அப்துல் ஹமித், 1967
- பானா சிங் , 1987
- மேஜர் பரமேஸ்வரன், 1987
- யோகேந்திர சிங் யாதவ், 1999
# இராம ரகோபா ராணே

**மேஜர் இராம ரகோபா ராணே** (**Rama Raghoba Rane**), PVC (26 சூன் 1918&nbsp;– 11 சூலை 1994) இந்திய இராணுவ அதிகாரி ஆவார். 1947-48 இந்திய பாகிஸ்தான் போரின் இவரது வீர தீர செயல்களுக்காக, 1950-இல் இந்திய இராணுவத்தின் மிக உயரிய பரம் வீர் சக்கரம் விருது வழங்கப்பட்டது.
# இராம ரகோபா ராணே

## பரம் வீர் விருது பெற்றவர்கள்

- சோம்நாத் சர்மா, 1950
- ஜாதுநாத் சிங், 1950
- அப்துல் ஹமித், 1967
- பானா சிங் , 1987
- மேஜர் பரமேஸ்வரன், 1987
- யோகேந்திர சிங் யாதவ், 1999
# மேக்ரோபிராக்கியம் லர்

**மேக்ரோபிராக்கியம் லர்** (*Macrobrachium lar*) என்பது நன்னீரில் வாழும் இறால் ஆகும். இது மேக்ரோபிராக்கியம் பேரினத்தினைச் சார்ந்தது. இந்த இறால் இந்தோ-பசிபிக் பகுதி முழுவதிலும், கிழக்கு ஆப்பிரிக்காவில் தொடங்கி மார்குசாசு தீவுகள் வரை பரவியுள்ளது. முதன் முதலாக இந்த சிற்றினம் 1798ஆம் ஆண்டு விவரிக்கப்பட்டது. கடலுக்கருகில் ஒடும் ஆறுகள், சிறு ஓடைகளில் காணப்படுகிறது. ஆத்திரேலியா, பிரஞ்சு பாலினேசியா, ஆகும், இந்தோனேசியா, சப்பான், கென்யா, மடகாசுகர், மலேசியா, மொரிசியசு, மொசாம்பிகா, நியு களிடோடினியா, வடக்கு மெரினா தீவுகள், பாப்பு நியு கினியா, பிலிப்பீன்சு, தைவான், சீனா, தான்சானியா உள்ளிடப் பகுதிகளிலும் காணப்படுகிறது.
# இப்சூர் ரகுமான் சியோகார்வி

**இப்சூர் ரகுமான் சியோகார்வி** (*Hifzur Rahman Seoharwi*, 1900 - 1962 ஆகஸ்ட் 2) ஓர் இந்திய இஸ்லாமிய அறிஞர் மற்றும் இந்திய சுதந்திர இயக்கத்தின் செயல்பாட்டாளர் ஆவார். இவர் பிரித்தானிய ஆட்சிக்கு எதிராக 25 ஆண்டுகள் (1922-1947) போராடிநார். இதற்காக எட்டு ஆண்டுகள் தனது வாழ்வை சிறையில் கழித்தார். இவர் இந்தியாவைப் பிரிப்பதை கடுமையாக எதிர்த்தார். மேலும் 1952 முதல் 1962 வரை அம்ரோஹா (மக்களவைத் தொகுதி)<nowiki/>யிலிருந்து இந்திய தேசிய காங்கிரசு கட்சியின் நாடாளுமன்ற உறுப்பினராக பணியாற்றினார்.
# இப்சூர் ரகுமான் சியோகார்வி

## பிறப்பு மற்றும் கல்வி

ரஹ்மான் 1900 ஆம் ஆண்டு பிறந்தார் (1318 இஸ்லாமிய ஆண்டு). இவரது குடும்பம் பிஜ்னோர் மாவட்டத்தில் உள்ள சியோகராவை சேர்ந்த ஜமீன்தார் குடும்பமாகும். சியோகரா ஒரு நகரகும். இது உத்தரப் பிரதேசம் மாநிலம் பிஜ்னூர் மாவட்டத்தில் அமைந்துள்ளது. இவரது தந்தை ஹாஜி சம்சுதீன் போபால் மாநிலத்திலும் பின்னர் பிகானேர் மாநிலத்திலும் உதவி பொறியாளராக வேலை செய்தார். ரஹ்மான் ஆரம்பத்தில் வீட்டுப் பள்ளியில் கல்வி பயின்றார். பின்னர் முரதாபாத்தில் உள்ள மதரஸா சாஹியில் சேர்ந்தார்.  
ரஹ்மான் தனது நிறைவு பாடமான தார்ஸ்-இ-நிஜாமியை மதரஸா ஃபைஸ்-இ-ஆம் யில் முடித்தார். அங்கு அப்துல் கபூர் சியோஹார்வி, அஹ்மத் சிஷ்டி மற்றும் சையித் அப்தாப் அலி ஆகியோரின் கீழ் இவர் படித்தார். பின்னர் 1922 ஆம் ஆண்டில், தாருல் உலூம் தேவ்பந்திற்கு குடிபெயர்ந்தார். அங்கு அன்வர் ஷா காஷ்மீரியின் கீழ் ஹதீத்தில் நிபுணத்துவம் பெற்றார் மற்றும் 1923 இல் (1342 இஸ்லாமிய ஆண்டு) பட்டம் பெற்றார்.
# இப்சூர் ரகுமான் சியோகார்வி

## இலக்கியப் படைப்புகள்

- *அக்லக் அவுர் ஃபல்சாஃபா-இ-அக்லக்*
- *ஆசாதி: புன்யாடி இன்சானி ஹக்*
- *பாலாக்-இ-முபீன்*
- *ஹுகுமத் கா தீனி தசவ்வூர்*
- *ஃபார்ட் அவுர் இஜ்திமாயத்*
- *இஸ்லாம் கா இக்தேசி நிஜாம்*
- *கசாஸ் அல்-குர்ஆன்*
- *குர்ஆனி உசூல்-இ-மாஷியாத்*
- *ரசூல்-இ-கரீம்*
- *சீரத்-இ-நப்வி கி ஸாருரத் வா அஹ்மியாத்*
- *வக்த் கி காத்ர்-ஓ-கெய்மத்*
# இப்சூர் ரகுமான் சியோகார்வி

## இறப்பு

சியோஹார்வி புற்றுநோயால் 1962 ஆம் ஆண்டு ஆகஸ்ட் மாதம் 2 அன்று இறந்தார். இவரது இறுதி ஊர்வலத்திற்கு தாருல் உலூம் தேவ்பந்த்தின் முதல்வர் காரி முஹம்மது தயிப் தலைமை தாங்கினார். முன்னாள் இந்தியப் பிரதமர் ஜவஹர்லால் நேரு, அமைச்சர்கள் மற்றும் இந்திய நாடாளுமன்றத்தின் பல உறுப்பினர்கள் உடலுக்கு அஞ்சலி செலுத்த வந்தனர். மேலும் இவரது இறுதி ஊர்வலத்திற்கு இரண்டு இலட்ச மக்கள் கூட்டம் கூட்டமாக கலந்துக்கொண்டனர்.  
இவரது அடக்க தளம் புது தில்லியின் முன்ஹதியனில் அமைந்துள்ளது, அங்கு தான் ஷா வலியுல்லாஹ் தெஹ்லவியும் அடக்கம் செய்யப்பட்டுள்ளார். இவரது நினைவாக ஜித்தாவில் இவரது பெயரில் அகாடமி நிறுவப்பட்டுள்ளது.
# முலுகு

**முலுகு** இந்தியாவின் தெலுங்கானாவில் உள்ள முலுகு மாவட்டத்தின் தலைநகரும் ஆகும். இந்நகரம் ஐதராபாத்திற்கு 8 கிலோமீட்டர் தொலைவில் உள்ளது.
# முலுகு

## மக்கள் தொகை

2011 மக்கள் தொகை கணக்கெடுப்பு அறிக்கைகளின்படி முலுகுவின் மக்கள் தொகை 46,851 பேர் உள்ளனர். அதில் ஆண்களின் எண்ணிக்கை 23,716 பேரும் (48.3%), பெண் 22,135 பேரும் (51.6%) உள்ளனர் . பெண்-ஆண் விகிதம் 1068: 1000 மகவுள்ளது , இது தேசிய சராசரி 943: 1000 ஐ விட அதிகமாக உள்ளது. கல்வியறிவு விகிதம் 79.17%, இது தேசிய சராசரி 74% ஐ விட அதிகம். ஆண்களின் கல்வியறிவு 86.59% ஆகும், இது தேசிய சராசரியான 82.10% ஐ விடவும், பெண் கல்வியறிவு விகிதம் 72.32% ஆகவும், தேசிய சராசரியான 65.50% ஐ விடவும் அதிகமாகும். ஒரு காலத்தில் இது தெலுங்கானா மாநிலத்தில் மிகப்பெரிய வருவாய் பிரிவாக இருந்தது பேசப்படும் மொழிகள் தெலுங்கு பிரதான மொழியாகவும் (100%), பின்னர் இந்தி (40%) ஆகவும், சிலருக்கு உருது (7%) பேசவும் முடியும். படித்தவர்கள் ஆங்கிலம் பேசலாம் (45%). தெலுங்கு மற்றும் ஆங்கிலம் அதிகாரப்பூர்வ தகவல்தொடர்புகள் மற்றும் வழிமுறைகளின் ஊடகங்களில் பயன்படுத்தப்படுகின்றன.
# நாராயணன்பேட்டை

## மக்கள் தொகை

2011 மக்கள் தொகை கணக்கெடுப்பின்படி, நாராயணன்பேட்டை மக்கள் தொகை 41,752 பேர் உள்ளனர். மொத்த மக்கள் தொகை, 20,697 பேர் ஆண்கள் மற்றும் 21,055 பேர் பெண்கள் ஆவர். பாலின விகிதம் 1000 ஆண்களுக்கு 1017 பெண்கள் என உள்ளது. 4,997 குழந்தைகள் 0–6 வயதுக்குட்பட்டவர்கள், அவர்களில் 2,642 சிறுவர்கள், 2,355 சிறுமிகள் உள்ளனர் . சராசரி கல்வியறிவு விகிதம் 26,531 கல்வியறிவுகளுடன் 72.18% ஆக உள்ளது, இது மாநில சராசரியான 55.04% ஐ விட கணிசமாக அதிகமாகும்.
# கொமாரம் பீம் (தெலுங்கானா)

**கொமாரம் பீம்** (*Komaram Bheem, Telangana*) இந்தியாவின் தெலுங்கானாவில் உள்ள கொமாரம் பீம் அசிபாபாத் மாவட்டத்தின் தலைநகரும் ஆகும். இந்நகரம் முன்பு அசிபாபாத்
என்ற பெயரில் அறியப்பட்டது.  
கொமாரம் பீம் வருவாய் பிரிவில் கொமாரம் பீம் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 309 கிலோமீட்டர் தொலைவில் உள்ளது.
# கொமாரம் பீம் (தெலுங்கானா)

## மக்கள் தொகை

2001 இந்திய மக்கள் தொகை கணக்கெடுப்பின்படி, கொமாரம் பீம் மக்கள் தொகை 19,334 பேர் உள்ளனர். மக்கள்தொகையின் அடிப்படையில் ஆண்கள் 52% ஆகவும், பெண்கள் 48% உள்ளனர். கொமாரம் பீம் சராசரி கல்வியறிவு விகிதம் 62%, ஆண்களில் 59% மற்றும் பெண்கள் கல்வியறிவு 41% என உள்ளது.
# முத்துக்குடை

**முத்துக்குடை** (*Muthukkuda*) அல்லது "அரச குடைகள்" என்பவை தென்னிந்தியாயாவில் கோயில் விழாக்கள் மற்றும் சிறப்பு நிகழ்வுகளில் பயன்படுத்தப்படும் மிகவும் அலங்கார பட்டுக் குடைகள் ஆகும். இது முன்னர் அரச அதிகாரம் படைத்தத்தவர்களுக்கானதாக இருந்தது. இவற்றின் பயன்பாடு குறிப்பாக கேரளத்தில் உள்ள சமய விழாக்களில் பயன்படுத்தப்படுகிறது.
# ஆறாட்டுப்புழா பூரம்

**ஆறாட்டுப்புழா பூரம்** (*Arattupuzha Pooram*) என்பது இந்தியாவின் மிகப்பெரிய, பழமையான கோயில் திருவிழா ஆகும். **ஆறாட்டுப்புழா பூரம் விழாவானது** இதன் பெருமை மற்றும் பிரம்மாண்டம் ஆகியவற்றின் காரணமாக *கேரளத்தின் அனைத்து பூரம் விழாக்களின தாய்* என்றும் அழைக்கப்படுகிறது. இந்த பிரமாண்டமான விழாவுக்கு, அருகிலும், தொலைதூர இடங்களிலிருந்தும் நிறையபேர் ஆரட்டுப்புழா கிராமத்தை வந்தடைகிறனர். ஏழு நாள் நடக்கும் திருவிழாவின் உச்சமானது விழாவின் கடைசி இரண்டு நாட்கள் ஆகும். திருவிழாவின் கடைசி நாளுக்கு முந்தைய நாள் மாலை சாஸ்தவிந்தே மேளம் என்று அழைக்கப்படும் விழாவின் ஒரு பகுதியாக, தாளக் குழுக்கள் மற்றும் அலங்கப்பட்ட யானைகளின் அணிவகுப்பும் நடத்தப்படும். ஆறாட்டுப்புழா சாஸ்தாவின் பஞ்சரிமேளம் என்பது வேறு எந்த இரவு பூரம் விழாக்களையுவிட மிகுதியான தாளக்கலைஞர்கள் இசைக்கும் இடமாகும். 200 க்கும் மேற்பட்ட கலைஞர்கள் சாஸ்தவிந்தே மேளத்தில் நிகழ்த்துகிறார்கள். இது மிகவும் அரிதான அணிவகுபாகும். இது ஆராட்டுப்புழா பூரத்தைத் தவிர திருப்பூணித்துறையில் பூர்நாத்ராயீசா கோயில் மட்டுமே காண முடியும்  
இந்த விழாவானது திருச்சூர் மாவட்டத்தின் ஆறாட்டுப்புழாவில் உள்ள ஆறாட்டுபுழா கோவிலில் நடைபெறுகிறது. பூரம் *தேவமேளா* என்று அழைக்கப்படுகிறது, ஏனெனில் இது கடவுள்களின் உற்சவமாகும். இதில் அருகிலுள்ள கோயில்களில் இருந்து பெருமளவிலான உற்சவர்கள் கலந்துகொள்வர். இதுல் திருச்சூர் மாவட்டத்தின் பல்வேறு பகுதிகளைச் சேர்ந்த பல்வேறு கோயில்களில் உள்ள மொத்தம் 23 தெய்வ உற்சவர்கள் இந்தப் பூரத்தில் கலந்து கொள்கின்றனர், இது இந்திய துணைக் கண்டத்தின் மிகப் பழமையான கோயில் திருவிழாவாக கருதப்படுகிறது. ஆறாட்டுப்புழா பூரத்தில் பங்கேற்கும் முக்கியமான தெய்வங்கள் ஓரகத்து அம்மா திருவாடி செர்பு பகவதி போன்றவை ஆகும்.
# புனித ரபேல் விருந்து, ஒல்லூர்

**புனித ரபேல் விருந்து** அல்லது **மலகாயுடு பெருநாள்** **விருந்து** (*Feast of Saint Raphael* அல்லது *Malakhayude Perunnal *) என்பது 1839 ஆம் ஆண்டு முதல் கேரளத்தின் (இந்தியா) திருசூருக்கு அருகிலுள்ள ஒல்லூரில் நடைபெறும் ஆண்டு விழாவாகும். இதில் ஆயிரக்கணக்கான யாத்ரீகர்கள் கலந்துகொள்கின்றனர். 1718 ஆம் ஆண்டில் நிறுவப்பட்ட மற்றும் புனித அந்தோனிக்கு அர்ப்பணிக்கப்பட்ட ஒல்லூர் ஃபோரேன் தேவாலயம், புகழ்பெற்ற ரபேல் ஆர்க்காங்கல் ஆலயத்தையும் கொண்டுள்ளது . இது 18 ஆம் நூற்றாண்டின் கேரளாவில் கட்டப்பட்ட மிகப் பழமையான தேவாலயங்களில் ஒன்றாகும். ஒவ்வொரு ஆண்டும் அக்டோபர் 23 மற்றும் 24 ஆகிய தேதிகளில் நடைபெறும் இந்த திருவிழா கேரளத்தின் மிக முக்கியமான கிறிஸ்தவ விழாக்களில் ஒன்றாகும். விழாவின் துவக்கத்தைக் குறிக்கும் வகையில் தேவாலய வளாகத்தில் அக்டோபர் 15 ஆம் தேதி திருக்கொடி ஏற்றத்துடன் விழா தொடங்குகிறது. கேரள சுற்றுலா துறை பட்டியலிட்ட அரை டசன் கிறிஸ்தவ விழாக்களில் இதுவும் ஒன்றாகும்.  
அக்டோபர் 23 ஆம் தேதி ஒல்லூர் திருச்சபையின் ஆறு மண்டலங்களிலிருந்து வரும் வளா (வளையல்) ஊர்வலம் இந்த விழாவின் முக்கிய அம்சமாகும். இந்த வளா ஊர்வலமானது தேவாலயத்தின் பாறை சிலுவையின் அடிவாரத்தில் முடிவடையும். ஊர்வலத்தில் *பளபளக்கும்* தேர், *முத்துக்குடைகள்* (பல வண்ண பட்டுக் குடைகள்), பல வகையான *வாத்தியங்கள்* மற்றும் *மேளங்கள்* இடம் பெறும். மேலும் தேவாலய மைதானத்தில் நடக்கும் வாண வேடிக்கை காட்சிகள் போன்றவை மிகவும் கவர்ச்சிகரமானவை.  
திருவிழாவின் முக்கிய பகுதி, *ரூபக்கூட்டில்* ( அலங்கரிக்கப்பட்ட பல்லக்கு போன்றது) நான்கு தேவதூதர்களான புனித ரபேல், புனித மிக்கேல், புனித கபிரியல், கார்டியன் ஏஞ்சல் ஆகியோரின் சிலைகளை சுமந்து செல்லும் முக்கிய ஊர்வலம் நடக்கும். முன்னர் *துள்ளல்* ("பிசாசு நடனம்" என்று பிரபலமாக அறியப்பட்டது) நடனமும் இதனுடன் இணைந்து நடந்துந்துவந்து, திருவிழாவின் இந்த அம்சம் மிக அண்மைய ஆண்டுகளில் திருச்சபையால் தடுக்கபட்டது.
# மேக்ரோபிராக்கியம் இண்டியானம்

***மேக்ரோபிராக்கியம் இண்டியானம்****(*Macrobrachium indianum*) என்பது இந்தியாவில் கேரள மாநிலத்தில் உள்ள பம்பை நதியில் 2015ஆம் ஆண்டு கண்டுபிடிக்கப்பட்ட நன்னீர் இறால் ஆகும்.. இந்த இறால் *மேக்ரோபிராக்கியம் குருதேவி*, *மேக்ரோபிராக்கியம் குல்கர்னி, மேக்ரோபிராக்கியம் பாம்பேயென்சியினை'' உருவ அடிப்படையில் ஒத்து இருந்தபோதிலும் முன்னீட்டிமுள்களின் எண்ணிக்கையின் அடிப்படையில் வேறுபடுத்தி அறியப்படுகிறது.
# எடகுன்னி உத்திரம் விளக்கு

**உத்திரம்விளக்கு** (*Edakkunni Uthram Vilakku*) என்பது தென்னிந்திய மாநிலமான கேரளத்தின், திருச்சூருக்கு தெற்கே, ஒல்லூரில் உள்ள எடக்குன்னியில் கொண்டாடப்படும் ஒரு கோயில் திருவிழா ஆகும். இந்த நிகழ்வின் சிறப்பம்சம் உத்திரம் நாளின் நள்ளிரவு கடந்து கோயில் வளாகத்தில் நான்கு மணி நேரத்திற்கும் மேலாக நடக்கும் பஞ்சரி மேளம் ஆகும். இந்த நிகழ்வில் ஐந்து அலங்கரிக்கபட்ட யானைகள் ஒவ்வொன்றும் பல கோயில்களில் இருந்து வந்த தெய்வத் திருமேனிகளைச் சுமந்து செல்கின்றன.
# எடகுன்னி உத்திரம் விளக்கு

## நாள்

இந்த விழாவானது மலையாள நாட்காட்டியின் மீனம் மாதத்தின் உத்திரம் நாளில் கொண்டாடப்படுகிறது.
# கரம் சிங்

தேசிய போர் நினைவகத்தில் சுபேதார் கரம் சிங் மார்பளவுச் சிற்பம்]]
**சுபேதார் கரம் சிங்** (**Karam Singh**) பரம் வீர் சக்கரம் (15 செப்டம்பர் 1915&nbsp;– 20 சனவரி 1993), இந்திய இராணுவத்தில் வழகப்படும் மிக உயர்ந்த விருதான பரம் வீர் சக்கரம் விருது பெற்றவர். இந்த விருதானது 1947-48 இந்திய பாகிஸ்தான் போரில் இவர் ஆற்றிய வீர தீர செயல்களுக்காக 1950-இல் வழங்கப்பட்டது.
# கரம் சிங்

## பரம் வீர் விருது பெற்றவர்கள்

- சோம்நாத் சர்மா, 1950
- ஜாதுநாத் சிங், 1950
- பிரு சிங் செகாவாத், 1950
- கரம் சிங், 1950
- இராம ரகோபா ராணே, 1950
- அப்துல் ஹமித், 1967
- பானா சிங் , 1987
- மேஜர் பரமேஸ்வரன், 1987
- யோகேந்திர சிங் யாதவ், 1999
# தினேஷ் குண்டு ராவ்

**தினேஷ் குண்டு ராவ்** (*Dinesh Gundu Rao* 9 அக்டோபர் 1969) இந்திய அரசியல்வாதி மற்றும் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சேர்த்தவர். கர்நாடக மாநில முன்னாள் உணவு துறை அமைச்சர். காந்தி நகர் தொகுதியிலிருந்து ஐந்து முறை சட்டமன்ற உறுப்பினராக தேர்ந்தெடுக்கப்பட்டுள்ளார். l இவரது தந்தை முன்னாள் கர்நாடக முதல்வர் ஆர். குண்டுராவ் ஆவார். இவர் தற்போது தமிழ்நாடு காங்கிரஸ் கட்சியின் பொறுப்பாளராகவும் உள்ளார். கர்நாடக காங்கிரஸ் கமிட்டியின் முன்னாள் தலைவரும் ஆவார்.
# குர்பச்சன் சிங் சலாரியா

**கேப்டன் குர்பச்சன் சிங் சலாரியா** (**Gurbachan Singh Salaria**), பிவிசி (29 நவம்பர் 1935 – 5 டிசம்பர் 1961) இந்திய இராணுவ அதிகாரி ஆவார். இவர் இந்திய தேசிய இராணுவக் கல்லூரி மற்றும் தேசியப் பாதுகாப்பு அகாதமியில் பயின்றவர். 1962-இல் காங்கோ குடியரசியல் நடைபெற்ற உள்நாட்டுப் போரை நிறுத்துவதற்கு, ஐக்கிய நாடுகளின் அமைதி காக்கும் படையில் இணைந்து பணியாற்றினார். 5 டிசம்பர் 1962 அன்று கேப்டன் குர்பச்சன் சிங் சலாரியா தலைமையிலான படைகள், விமான நிலையம் செல்லும் சாலையை மறித்த 150 போராளிகளையும், அவர்களது கவச வாகனங்களையும் கடுமையாகத் தாக்கி வீழ்த்தியது. இந்த தாக்குதலில் சலாரியாவின் கழுத்தில் இரண்டு துப்பாக்கி குண்டு காயம் பட்டு இறந்தார். இவரது வீர தீர செயலைப் பாராட்டி இவரது மறைவிற்குப் பின்னர் 1962-இல் பரம் வீர் சக்கரம் விருது வழங்கப்பட்டது.
# குர்பச்சன் சிங் சலாரியா

## பரம் வீர் சக்கர விருது பெற்றவர்கள்

- சோம்நாத் சர்மா, 1950
- ஜாதுநாத் சிங், 1950
- பிரு சிங் செகாவாத், 1950
- கரம் சிங், 1950
- இராம ரகோபா ராணே, 1950
- அப்துல் ஹமித், 1967
- பானா சிங் , 1987
- மேஜர் பரமேஸ்வரன், 1987
- யோகேந்திர சிங் யாதவ், 1999
# குற்றாலம் அரண்மனை

**குத்தாலம் அரண்மனை** அல்லது **குற்றாலம் அரண்மனை** (Kuttalam Palace) என்பது இந்தியாவின் தமிழ்நாட்டில் தென்காசி மாவட்டத்தின் (பழைய திருநெல்வேலி மாவட்டம் ) குற்றாலம் கிராமத்தில் அமைந்துள்ள அரண்மனை ஆகும். இது திருவிதாங்கூர் சமஸ்தானத்தின் முக்கியமான அரண்மனைகளில் ஒன்றாகும். கேரள தொல்பொருள் துறையின் கட்டுப்பாட்டில் உள்ள இந்த அரண்மனையினை தொல்பொருள் துறையே பராமரித்து வருகின்றது. இது மேற்குத் தொடர்ச்சி மலை அடிவாரத்தில் குற்றாலம் நகரின் மையப்பகுதியில் அமைந்துள்ளது. இந்த அரண்மனையினை விசாகம் திருநாள் மன்னர் 1882 இல் கட்டினார். அரண்மனை மற்றும் விருந்தினர் மாளிகை சுமார் 56.6 ஏக்கர் பரப்பளவில் அமைந்துள்ளது. இதன் அருகில் அமைந்துள்ள முக்கியமான இடம் குற்றாலம் அருவியாகும்.  
1956க்கு முன்னர் இந்த பகுதிகள் திருவாங்கூர் அரசின் கீழ் இருந்தன. திருவாங்கூர் அரசின் கொல்லம் மாவட்டத்தில் செங்கோட்டைத் வட்டத்தில் குற்றாலம் மற்றும் செங்கோட்டையும், ஆரியங்காவு பஞ்சாயத்தும் இருந்தன. 1956ல் ஆரியங்காவு பஞ்சாயத்து கேரளா மாநிலத்தின் கீழ் இணைக்கப்பட்டது.
# ஜெஹ்ரா அலி யவர் ஜங்

**ஜஹ்ரா அலி யவர் ஜங்** ஓர் இந்திய சமூக சேவகர் மற்றும் மும்பை சேரிவாசிகளின் நலனுக்காக செயல்படும் அரசு சாரா அமைப்பான "*சொசைட்டி ஃபார் கிளீன் சிட்டிஸ்* " நிறுவனர் ஆவார். இவர் அலி யவர் ஜங் என்பவரை திருமணம் செய்து கொண்டார். இவரின் கணவர் மகாராஸ்டிரா மாநிலத்தின் முன்னாள் ஆளுநர் ஆவார்.  
ஜஹ்ரா பாந்த்ராவில் ஒரு குழந்தைகள் இல்லத்தை நடத்துகின்ற ஒரு சமூக அமைப்பான "*நேஷனல் சொசைட்டி ஃபார் கிளீன் சிட்டி"* என்ற அமைப்பை நிறுவினார். இந்த அமைப்பு பொருளாதார ரீதியாக பின்தங்கிய ஏழைக் குடும்பங்களைச் சேர்ந்த குழந்தைைகளை இல்லத்தில் தங்க வைத்து , அவர்களின் கல்வி, ஊட்டச்சத்து, மருத்துவ, தொழில், பொழுதுபோக்கு மற்றும் கலாச்சார நலன் ஆகியவை கவனிக்கப்படுகின்றன. இவர் இந்த அமைப்பின் தலைவராக பணியாற்றுகிறார். சமுதாயத்திற்கு இவர் செய்த பங்களிப்புகளுக்காக 1973 ஆம் ஆண்டில் இந்தியாவின் மூன்றாவது உயரிய விருதான பத்ம பூஷண் இந்திய அரசு இவருக்கு வழங்கியது.
# காந்தர்வன் பாட்டு

**காந்தர்வன்பாட்டு** (*Gandharvanpattu*) என்பது வட கேரளத்தில் செய்யப்படும் ஒரு சடங்கு கலைப்படைப்பு ஆகும். இந்த சடங்கு முக்கியமாக வன்னனால் செய்யப்படுகிறது . காந்தர்வன்பாட்டில் ருதிராக்காளி, வரவக்காளி, தேவதே, மெக்காருவால், காந்தர்வன் என ஐந்து தெய்யங்கள் உள்ளன. பூதத்தின் ஆசீர்வாதத்திற்காக இந்த சடங்கு செய்யப்படுகிறது. கவுவில் கலாம் பாட்டு பாணியில் சடங்கு செய்யப்படுகிறது. கடந்த காலங்களில், கர்ப்பிணி பெண்கள் வசிக்கும் வீடுகளில் பல்வேறு வகையான பாதங்களை (பேய்) அகற்ற இந்த கலைப்படைப்பு செய்யப்பட்டுள்ளது. புல்லவவீணை மற்றும் புல்லுவக்குடம் ஆகியவையும் காந்தர்வன் பட்டுவில் பயன்படுத்தப்படுகின்றன.  
2017 ஆம் ஆண்டில் இந்த கலைப்படைப்பு மீண்டும் மேடையில் நிகழ்த்தப்பட்டது.  
இந்த கலை **கேந்திரன் பாட்டு** என்றும் அழைக்கப்படுகிறது ****
# இராதா பாலகிருஷ்ணன்

**இராதா பாலகிருஷ்ணன்** (**Radha Balakrishnan)** என்பார் இந்திய இயற்பியலாளர் ஆவார். இவர் சென்னையில் உள்ள கணிதவியல் அறிவியல் கழகத்தில் பணியாற்றி வருகிறார். இவர் தொகையற்ற இயக்கவியல் மற்றும் இயற்பியல் பயன்பாடு குறித்து நிபுணத்துவம் பெற்றவர்.
# இராதா பாலகிருஷ்ணன்

## கல்வி

பாலகிருஷ்ணன் டெல்லி பல்கலைக்கழகத்தில் இயற்பியலில் 1965ல் முது அறிவியல் பட்டம் பெற்றார். தனது முனைவர் பட்ட ஆராய்ச்சியினை (பிஎச்.டி) பிராண்டிஸ் பல்கலைக்கழகத்தில் தனது ஆய்வறிக்கையை குவையம் படிகங்களின் விளைவுகளை <sup>4</sup>ஈலியம், திட ஈலியம் அசுத்தங்கள் குறித்த ஆய்வின் மூலம் பெற்றார்.
# இராதா பாலகிருஷ்ணன்

## பணி

தனது முனைவர் பட்ட ஆய்வு முடிவிற்குப்பின் 1980ல், இந்தியாவிற்குத் திரும்பிய இராதா பாலகிருஷ்ணன் சென்னை பல்கலைக்கழகத்தில் தத்துவார்த்த இயற்பியல் துறையில் ஆராய்ச்சி இணையாளராக பணியாற்றினார். பின்னர் 1987 ஆம் ஆண்டில் சென்னை கணித அறிவியல் நிறுவனத்தில் சேர்ந்தார். இவர் 2004 ஆம் ஆண்டில் அகவை முதிர்வு காரணமாக அரசுப் பணியிலிருந்து ஓய்வு பெற்றார். இருப்பினும் இவரது ஆராய்ச்சி பணியினைப் பெருமைப்படுத்தும் விதமாக அறிவியல் மற்றும் தொழிலக ஆய்வு மன்றம் (சிஎஸ்ஐஆர்) தகைமைப்பேறு அறிவியலார் விருது வழங்கி ஆராய்ச்சியைத் தொடரச் செய்தது. இவரது தற்போதைய ஆராய்ச்சி, நேரியல் அல்லாத இயக்கவியல், சொலிட்டான்கள் மற்றும் இயற்பியலில் உள்ள பயன்பாடுகள், மரபுசார் வேறுபட்ட வடிவியலாகும்.
# இராதா பாலகிருஷ்ணன்

## குடும்ப வாழ்க்கை

இராதா பாலகிருஷ்ணன் இந்தியத் தத்துவார்த்த இயற்பியலாளர் வி. பாலகிருஷ்ணனைத் திருமணம் செய்தார். இவர்களுக்கு அரி பாலகிருஷ்ணன் என்ற மகனும் அம்சா பாலகிருஷ்ணன் என்ற மகளும் உள்ளனர். இவர்கள் இருவரும் சென்னை தொழில்நுட்ப நிலையத்தில் பேராசிரியர்களாக உள்ளனர்.
# இராதா பாலகிருஷ்ணன்

## விருதுகள் & மரியாதை

1990லிருந்து இவர் நேர்கோட்டுத்தன்மை மற்றும் வளைவுகள் மற்றும் மேற்பரப்புகளின் வேறுபட்ட வடிவியலுக்கு இடையிலான ஆழமான தொடர்புகள் குறித்து ஆராய்ச்சி செய்து வந்தார். பாலகிருஷ்ணனின் அறிவியல் பங்களிப்பிற்காக இயற்பியல் அறிவியல் பிரிவில் 1999ஆம் ஆண்டு தமிழ்நாடு விஞ்ஞானிகள் விருதைப் பெற்றார். நேரியல் அல்லாத இயக்கவியலில் அசல் மற்றும் முன்னோடி பங்களிப்புகளுக்காக ஐஎன்எஸ்ஏவின் பேராசிரியர் தர்ஷன் இரங்கநாதன் நினைவு விரிவுரை விருதினை 2005ஆம் ஆண்டு பெற்றார்.
# மிகிர் சென்

பிளிட்சு நேரு கோப்பை  
**மிகிர் சென்** (Mihir Sen) (16 நவம்பர் 1930&nbsp;- 11 சூன் 1997) இவர் ஓர் இந்திய நீண்ட தூர நீச்சல் வீரரும், தொழிலதிபருமாவார். 1958 ஆம் ஆண்டில் டோவர் முதல் கலே வரை ஆங்கிலக் கால்வாயை நீந்திய முதல் இந்தியர் இவராவார். நான்காவது வேகமான நேரத்தில் (14 மணி & 45 நிமிடங்கள்) இதனை செய்தார். ஒரு நாட்காட்டி ஆண்டில் (1966) ஐந்து கண்டங்களின் பெருங்கடல்களை நீந்திய ஒரே மனிதர் இவராவார். பாக்கு நீரிணை, தார்தனெல்சு நீரிணை, பொசுபோரசு, ஜிப்ரால்ட்டர், பனாமா கால்வாயின் முழு நீளம் ஆகியவையும் இதில் அடங்கும். இந்த தனித்துவமான சாதனை இவருக்கு கின்னஸ் புத்தகத்தில் "உலகின் மிகப் பெரிய நீண்ட தூர நீச்சல் வீரர்" என்ற இடத்தைப் பெற்றுத் தந்தது.
# மிகிர் சென்

## ஆரம்ப கால வாழ்க்கை

இவர் 1930 நவம்பர் 16 ஆம் தேதி மேற்கு வங்காளத்தின் புருலியாவில் மருத்துவர் ரமேஷ் சென்குப்தாவிற்கும், அவரது மனைவி லீலாவதிக்கும் பிறந்தார். கட்டக்கில் சிறந்த பள்ளிகள் இருந்ததால் இவரது தாயாரின் முயற்சியால், இவரது எட்டு வயதில் கட்டக்கிற்கு அனுப்பப்பட்டார். . 1959 இல் இந்தியா திரும்பியதும், இவருக்கு பத்மசிறீ விருது அப்போதைய பிரதமர் ஜவகர்லால் நேருவால் வழங்கப்பட்டது.  
பின்னர் இவர் ஒரு நாட்காடி ஆண்டில் (1966) ஐந்து கண்டங்களின் பெருங்கடல்களை நீந்திய முதல் மனிதர் என்ற பெருமையை பெற்றார். ஆரம்பத்தில், பால்கு நீரிணை நீச்சலைப் பதிவுசெய்து செல்லவும் இவர் இந்திய கடற்படைக்கு செலுத்த ரூ .45,000 திரட்ட வேண்டியிருந்தது. இவர் நிதியுதவி செய்பவர்கள் மூலம்( குறிப்பாக கொல்கத்தா தினசரி, *ஸ்டேட்ஸ்மேன்* ) பாதி பணத்தை திரட்ட முடிந்து. மேலும் அப்போதைய பிரதமர் இந்திரா காந்தி மீதமுள்ள தொகையை வழங்கினார்.  
ஏப்ரல் 5–6 அன்று இலங்கை, தனுஷ்கோடி (இந்தியா) இடையே 25 மணி 36 நிமிடங்களில் பால்க் நீரிணைக்கு குறுக்கே நீந்திய முதல் இந்தியரானா. அட்மிரல் ஆதார் குமார் சாட்டர்ஜி ஐ.என்.எஸ் சுகன்யா, ஐ.என்.எஸ் சாரதா என்ற கப்பல்களை இவருடன் அனுப்பி இவருக்கு ஆதரவளித்தார். ஆகத்து 24 ஆம் தேதி, ஜிப்ரால்ட்டர் நீரிணையை (ஐரோப்பாவிலிருந்து ஆப்பிரிக்கா வரை) 8 மணி 1 நிமிடத்தில் கடந்து வந்த முதல் ஆசியர் ஆனார். செப்டம்பர் 12 ஆம் தேதி 40 மைல் நீளமுள்ள டார்டனெல்லெஸ் ( ஐரோப்பாவின் கல்லிபோலிலிருந்து செதுல்பாஹிர், அனத்தோலியா) நீந்திய உலகின் முதல் மனிதர் (13 மணி 55 நிமிடங்களில்). அதே ஆண்டில், போசுபரசை (துருக்கி) 4 மணிநேரத்தில் நீந்திய முதல் இந்தியரும், 34 மணி 15 நிமிடங்களில் பனாமா கால்வாயின் முழு (50 மைல் நீளமும்) முழுவதும் நீந்திய முதல் அமெரிக்கரல்லாதவர் (மற்றும் மூன்றாவது மனிதர்) ஆவார். மற்றும்  
இந்த சாதனை நீண்ட தூர நீச்சலுக்காக கின்னஸ் உலக சாதனைகள் புத்தகத்தில் இவருக்கு ஒரு இடத்தைப் பிடித்துத் தந்தது. இவருக்கு 1967 ஆம் ஆண்டில் பிரதமர் இந்திரா காந்தி பத்ம பூசண் விருது வழங்கினார். அதே ஆண்டில், உலகின் ஏழு கடல்களிலும் இவர் செய்த சாதனைகளுக்காக பிளிட்சு நேரு கோப்பையையும் வென்றார்.
# மிகிர் சென்

## இந்தியாவில் வாழ்க்கை

1958 இல் இந்தியா திரும்பிய பின்னர் (இவரது ஆங்கிலக் கால்வாய் வெற்றியின் பின்னர்), சங்கங்களில் "வெள்ளையர் மட்டும்" என்ற கொள்கை காரணமாக இவருக்கு நுழைவு மறுக்கப்பட்டது. இந்த விதியை ஒழிக்க ஒரு உயர் ஊடக பிரச்சாரத்தை வழிநடத்த இது இவரை கட்டாயப்படுத்தியது. இதன் விளைவாக, இந்தியா முழுவதும் உள்ள சங்கங்கள் அனைத்து இந்தியர்களுக்கும் தங்கள் கதவுகளைத் திறக்க வேண்டிய கட்டாயம் ஏற்பட்டது.  
இவர் ஆரம்பத்தில் கொல்கத்தா உயர்நீதிமன்றத்தில் குற்றவியல் சட்டத்தை பயின்றார். ஆனால் பின்னர் இவர் ஒரு வெற்றிகரமான தொழிலதிபராக ஆனார். இவரது நிறுவனம் நாட்டின் இரண்டாவது பெரிய பட்டு ஏற்றுமதியாளராக இந்திய அரசால் அங்கீகரிக்கப்பட்டது.
# மிகிர் சென்

## இறப்பு

இவர், ஆல்சைமர் நோயாலும், நடுக்குவாதம் போன்ற நோய்களால் பாதிக்கப்பட்டு சூன் 1997 இல் தனது 66 வயதில் இறந்தார்.
# மகபூபாபாத்

**மகபூபாபாத்** இந்தியாவின் தெலுங்கானாவில் உள்ள மகபூபாபாத் மாவட்டத்தின் தலைநகரும் ஆகும். இந்நகரம் ஐதராபாத்திற்கு 212 கிலோமீட்டர் தொலைவில் உள்ளது.
# மகபூபாபாத்

## மக்கள் தொகை

2011 மக்கள் தொகை கணக்கெடுப்பு அறிக்கைகளின்படி மகபூபாபாத்தின் மக்கள் தொகை 42,851 பேர் உள்ளனர் . ஆண்களின் எண்ணிக்கை 20,716 பேரும் (48.3%), பெண் 22,135 பேரும் (51.6%) உள்ளனர் . பெண்-ஆண் விகிதம் 1068: 1000 மாகவுள்ளது , இது தேசிய சராசரியான 943: 1000 ஐ விட அதிகமாக உள்ளது. கல்வியறிவு விகிதம் 79.17%, இது தேசிய சராசரி 74% ஐ விட அதிகம். ஆண்களின் கல்வியறிவு 86.59% ஆகும், இது தேசிய சராசரியான 82.10% ஐ விடவும், பெண் கல்வியறிவு விகிதம் 72.32% ஆகவும், தேசிய சராசரியான 65.50% ஐ விடவும் அதிகமாகும்.
# ஜக்டியால்

**ஜக்டியால்** (*Jagtial*) இந்தியாவின் தெலுங்கானாவில் உள்ள ஜக்டியால் மாவட்டத்தின் தலைநகரும் ஆகும்.ஜக்டியால் வருவாய் பிரிவில் ஜக்டியால் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 190 கிலோமீட்டர் தொலைவில் உள்ளது.
# ஜக்டியால்

## மக்கள் தொகை

2011 இந்திய மக்கள் தொகை கணக்கெடுப்பில், ஜக்டியால் நகரத்தின் மொத்த மக்கள் தொகை 103,930 பேர் உள்ளனர் .
# சித்திபேட்டை

**சித்திபேட்டை** இந்தியாவின் தெலுங்கானாவில் உள்ள சித்திபேட்டை மாவட்டத்தின் தலைநகர் ஆகும். சித்திபேட்டை வருவாய் பிரிவில் சித்திபேட்டை மண்டலத்தின் தலைமையகம் இதுவாகும். இந்நகரம் ஐதராபாத்திலிருந்து 103 கிலோமீட்டர் தொலைவில் உள்ளது.
# சித்திபேட்டை

## மக்கள் தொகை

2011 ஆம் ஆண்டு மக்கள் தொகை கணக்கெடுப்பின்படி, சித்திப்பேட்டையில் 66,737 பேர் உள்ளனர்.
# பூவரசம் பீப்பீ

**பூவரசம் பீப்பீ ** (*Poovarasam Peepee*) 2014இல் வெளிவந்த ஒரு இந்தியத் திரைப்படம் ஆகும். இத்திரைப்படத்தை ஹலிதாஷமிம் இயக்கினார். மனோஜ்பரமஹம்சா தயாரித்தார். இத்திரைப்படத்தில் அரவ் கலாய்,பிரவின் கிஷொர் மற்றும் வசந்த் ஆகியோர் நடித்திருந்தனர். இத்திரைப்படத்திற்கு அருள் தேவ் இசையமைத்திருந்தார். இத்திரைப்படம் 2014 மே 30 அன்று வெளியிடப்பட்டது. இத்திரைப்படத்தை அமேசான் பிரோம் நிறுவனம் வெளியிட்டது.
# பூவரசம் பீப்பீ

## நடிகர்கள்

- வசந்து கபில் தேவ்
- ஹரிஷரக பிரவினக கிஷோர்
- வேணு கண்ணாவாக அரவ்வ் கல்லியன்
- அகல்யா (புஜ்ஜி) ஆக அகல்யாதேவி
- கார்த்தியாக கிரி பிரசாத்
- 'லாலிபாப்' ஆக வர்ஷினி
- காளிவெங்கட்
- ஆர்.எஸ்.சண்முகமாக
- சாய் ஹரி
- மஞ்சுநாதனாக சுந்தர்
- முனியனாக கார்த்திக்
- சமுத்திரக்கனி(சிறப்புத் தோற்றம் )
# டோர் ஆறு

**டோர் ஆறு** (River Dour) என்பது இங்கிலாந்தின் கென்ட் மாவட்டத்திலுள்ள டோவர் நகரில் உள்ள ஒரு சுண்ணாம்பு நீரோடையாகும். இது டெம்ப்பிள் ஈவெல், ரிவர் ஆகிய கிராமங்களிலிருந்து, கியர்சினி கிராமம் வழியாக பாய்கிறது. இது சுமார் 4 மைல்கள் (6.4 கி.மீ) நீளம் கொண்டது.  
இது நவீன டோவரின் தளத்தில் முதலில் ஒரு பரந்த கயவாயைக் கொண்டிருந்தது. ஆனால் இன்று அது டோவர் துறைமுகத்தில் ஒரு சிறு பாலம் வழியாக பாய்கிறது. இப்பகுதியில் வெண்கலக் காலக் குடியேறியவர்களுக்கும் வணிகர்களுக்கும் இந்த தோட்டம் ஒரு இயற்கை துறைமுகமாக இருந்தது. வெண்கலக் கால கடலோர படகின் எச்சங்கள் (3,500 ஆண்டுகளுக்கு முன்பு இருந்து) 1992 இல் கண்டுபிடிக்கப்பட்டன. அதை டோவர் அருங்காட்சியகத்தில் காணலாம்.  
டோர் தோட்டம் பின்னர் உரோமானிய நகரத்திற்கான துறைமுகமாகவும், ரோமானிய கடற்படைக்கான இயற்கை துறைமுகமாகவும் பயன்படுத்தப்பட்டது. ஆனால் இது இடைக்காலத்தில் மெருகூட்டப்பட்டது.  
கி.பி 762 முதல் இந்த ஆறு அதன் பாதையில் பல்வேறு நீர் ஆலைகளுக்கு மின்சாரம் வழங்க பயன்படுத்தப்படுகிறது. இதில் எட்டு சோள ஆலைகளும், ஐந்து காகித ஆலைகளும் இவற்றில் அடங்கும். பக்லேண்ட் பாலத்திற்கு அருகிலுள்ள பக்லேண்ட் ஆலை ஆரம்பகால சோள ஆலைகளில் ஒன்றாகும். ஆனால் அது பின்னர் வீடு கட்டும் நிலங்களாக மாற்றப்பட்டுள்ளது. கிராப்பிள் ஆலை இப்போது முழுமையாக மீட்டெடுக்கப்பட்ட சோள ஆலையாகவும், அருங்காட்சியகமாகவும் இருக்கிறது. மேலும் கியர்சினியில் உள்ள பழைய ஆலை இப்போது ஒரு தனியார் வீடாகவும்,, மற்றவை பல்வேறு பயன்பாடுகளுக்காக மாற்றப்பட்டுள்ளன.  
ஆற்றின் பிற தொழில்கள், இரும்பு பவுண்டரிகள், மர ஆலைகள் (இடிக்கப்பட்டன), ஒரு தோல் பதனிடுதல் (மாற்றப்பட்டது) ஆகியவை அடங்கும்.  
கியர்சினி, கென்ட் மற்றும் கியர்சினி அபே ஆகியவையும் ஆற்றின் அருகே உள்ளது.
# கதர் கலகம்

கதர் சதி (Ghadar Mutiny) என்றும் அழைக்கப்படும் **கதர் கலகம்,** இது இந்தியாவில் பிரித்தானிய இராச்சியத்தை முடிவுக்கு வர 1915 பிப்ரவரியில் பிரித்தானிய இந்திய ராணுவத்தில் பான்-இந்திய கலகத்தைத் தொடங்குவதற்கான திட்டமாகும். முதலாம் உலகப் போரின் தொடக்கத்தில், அமெரிக்காவின் கதர் கட்சி, ஜெர்மனியில் பெர்லின் குழு, பிரித்தானிய இந்தியாவில் இந்திய விடுதலைப் போராட்ட புரட்சி இயக்கங்கள், சான் பிரான்சிஸ்கோவில் உள்ள தூதரகம் மூலம் ஜெர்மன் வெளியுறவு அலுவலகம் ஆகியவற்றுக்கிடையே இந்த சதி உருவானது. இந்த சம்பவம் அதன் பெயரை வட அமெரிக்க கதர் கட்சியிலிருந்து பெற்றது. கனடாவிலும் அமெரிக்காவிலும் உள்ள பஞ்சாபி சமூகத்தின் உறுப்பினர்கள் இந்த திட்டத்தில் மிக முக்கியமாக பங்கேற்றனர். முதலாம் உலகப் போரின்போது பிரித்தானிய இராச்சியத்தின் மீது பான்-இந்திய கிளர்ச்சியைத் தொடங்க 1914க்கும் 1917 க்குமிடையில் வடிவமைக்கப்பட்ட மிகப் பெரிய இந்து-ஜெர்மன் கலகத்தின் பல திட்டங்களில் இது மிக முக்கியமானது. முக்கிய மாநிலமான பஞ்சாபில் கலகம் தொடங்க திட்டமிடப்பட்டது. அதைத் தொடர்ந்து வங்காளத்திலும் இந்தியாவின் பிற பகுதிகளிலும் கலகம் ஏற்பட்டது. சிங்கப்பூர் வரை இந்திய அலகுகள் கிளர்ச்சியில் பங்கேற்க திட்டமிடப்பட்டன. ஒருங்கிணைந்த உளவுத்துறை மூலமும், காவல்துறை மூலமும் திட்டங்கள் முறியடிக்கப்பட்டன. பிரிட்டிசு உளவுத்துறை கனடாவிலும் இந்தியாவிலும் கதரியக்கத்தில் ஊடுருவியது. பஞ்சாபில் திட்டமிட்ட எழுச்சியைத் தொடங்குவதற்கு முன்னர் ஒரு உளவாளியால் கடைசி நிமிடத்தில் தடுக்கப்பட்டது. முக்கிய நபர்கள் கைது செய்யப்பட்டனர்.  
கலகத்தின் அச்சுறுத்தல் பற்றிய புலனாய்வு இந்தியாவில் அறிமுகப்படுத்தப்பட்ட பல முக்கியமான போர்க்கால நடவடிக்கைகளுக்கு வழிவகுத்தது. இதில் இங்ரெஸ் இந்தியச் சட்டம், 1914, வெளிநாட்டினர் சட்டம் 1914, இந்திய பாதுகாப்பு சட்டம் 1915 ஆகியவை அடங்கும் . இந்த சதியைத் தொடர்ந்து முதல் லாகூர் சதி விசாரணை, பெனாரஸ் சதி விசாரணை ஆகியவை பல இந்திய புரட்சியாளர்களுக்கு மரண தண்டனை வழங்கியது. மேலும் பலர் நாடுகடத்தப்பட்டனர். யுத்தம் முடிவடைந்த பின்னர், இரண்டாவது கதரியக்க எழுச்சி குறித்த அச்சம் ரௌலட் சட்டங்களின் பரிந்துரைகளுக்கு வழிவகுத்தது. பின்னர் ஜாலியன்வாலா பாக் படுகொலையில் முடிந்தது.
# பரம் வீர் சக்கரம் விருது பெற்றவர்கள்

இந்திய இராணுவத்தினருக்கு வழங்கப்படும் உயரிய விருதான பரம் வீர் சக்கரம், 1999-ஆம் ஆண்டு முடிய 21 இந்திய இராணுவத்தினருக்கு வழங்கப்பட்டுள்ளது. 14 பேருக்கு இந்த விருது வீரர்கள் இறந்த பிறகு வழங்கப்பட்டுள்ளது. மொத்தம் 20 விருதுகள் இந்தியத் தரைப்படை வீரர்களும், ஒர் விருது இந்திய வான்படை வீரரும் பெற்றுள்ளார். இதில் இந்தியத் தரைப் படையின் கிரனேடியர்ஸ் எனும் எறிகணை வீச்சுப் படையினர் 3 விருதுகளும், கூர்க்கா ரைபிள்ஸ் ரெஜிமெண்ட் படையினர் 3 விருதுகளும் பெற்றுள்ளனர். இந்த விருது பெற்றவர்களின் மார்பளவுச் சிற்பங்கள் புது தில்லி தேசிய போர் நினைவகத்தில் காட்சிக்கு வைக்கப்பட்டுள்ளது.
# பரம் வீர் சக்கரம் விருது பெற்றவர்கள்

## அந்தமான் நிக்கோபார் தீவுகளுக்கு பெயர் சூட்டல்

இதுவரை அந்தமான் நிக்கோபரில் உள்ள பல தீவுகளுக்கு பெயர் சூட்டப்படாமல் இருந்தது. சனவரி 2023ல் இந்திய இராணுவத்தின் மிக உயரிய பரம் வீர் சக்கர விருது பெற்ற மேஜர் இராமசாமி பரமேஸ்வரன் உள்ளிட்ட 21 வீரத்தியாகிகளின் பெயர்களை அத்தீவுகளுக்கு சூட்டி இந்திய அரசு கௌரவம் செய்துள்ளது.
# பரம் வீர் சக்கரம் விருது பெற்றவர்கள்

## அந்தமான் நிக்கோபார் தீவுகளுக்கு பெயர் சூட்டல்

### பரம் வீர் சச்கர விருது பெற்றவர்கள் பட்டியல்

| IC-521 | மேஜர் சோம்நாத் சர்மா | 4வது படைப்பிரிவு, குமோன் படையணி | நவம்பர் 3, 1947 | பத்காம், காசுமீர் | மறைவிற்குப் பின் |  |
| --- | --- | --- | --- | --- | --- | --- |
| IC-22356 | லான்ஸ் நாயக் கரம் சிங் | 1வது படைப்பிரிவு, சீக்கியப் படையணி | அக்டோபர் 13, 1948 | தித்வால், காசுமீர் |  |  |
| SS-14246 | செகண்ட் லெப். இராமா ரகோபா ராணே | பொறியாளர் படை | ஏப்ரல் 8, 1948 | நௌஷேரா, காசுமீர் |  |  |
| 27373 | நாயக் ஜாதுநாத் சிங் | 1வது படைப்பிரிவு, ராஜ்புத் படைப்பிரிவு | பெப்ரவரி 1948 | நௌஷேரா, காசுமீர் | மறைவுக்குப்பின் |  |
| 2831592 | ஹவில்தார் மேஜர் பிரு சிங் செகாவாத் | 6-வது படைப்பிரிவு, ராசபுதனா துப்பாக்கிகள் | 17 சூலை 1948&ndash;18 சூலை 1948 | தித்வால், காசுமீர் | மறைவுக்குப்பின் |  |
| IC-8497 | கேப்டன் குர்பச்சன் சிங் சலாரியா | 3வது படைப்பிரிவு, முதலாம் கூர்க்கா துப்பாக்கிகள் (மாலௌன் படையணி) | திசம்பர் 5, 1961 | லும்பாஷி (எலிசபெத்வில்) ,கடங்கா மாநிலம், கொங்கோ | மறைவுக்குப்பின் |  |
| IC-7990 | மேஜர் தன்சிங் தாப்பா | 1வது படைப்பிரிவு, 8வது கூர்க்கா துப்பாக்கிகள் | அக்டோபர் 20, 1962 | லடாக், இந்தியா |  |  |
| JC-4547 | சுபேதார் ஜோகீந்தர் சிங் | 1வது படைப்பிரிவு, சீக்கியப் படையணி | அக்டோபர் 23, 1962 | டோங்பென் லா, வடகிழக்கு முன்னணி முகமை, இந்தியா | மறைவுக்குப்பின் |  |
| IC-7990 | மேஜர் சைத்தான் சிங் | 13வது படைப்பிரிவு, குமோன் படையணி | நவம்பர் 18, 1962 | ரெசாங் லா | மறைவுக்குப்பின் |  |
| 2639885 | ஹவில்தார் அப்துல் ஹமித் | 4வது படைப்பிரிவு, கிரெனேடியர்சு | செப்டம்பர் 10, 1965 | சீமா, கேம் கரண் பகுதி | மறைவுக்குப்பின் |  |
| IC-5565 | லெப்.கர்ணல் அர்தசிர் தாராபூர் | 17வது பூனா குதிரைப்படை | அக்டோபர் 15, 1965 | பில்லோரா , சியால்கோட் பகுதி, பாகிஸ்தான் | மறைவுக்குப்பின் |  |
| 4239746 | ஆல்பர்ட் எக்கா | 14வது படைப்பிரிவு, பாதுகாவல் படைகள் | திசம்பர் 3, 1971 | பிரம்மன்பரியா மாவட்டம், வங்காளதேசம் | மறைவுக்குப்பின் |  |
| 10877 F(P) | நிர்மல் சிங் செக்கோன் | 18-ஆம் வான்படைப் பிரிவு, இந்திய வான்படை | திசம்பர் 14, 1971 | ஸ்ரீநகர், காசுமீர் | மறைவுக்குப்பின் |  |
| IC—25067 | அருண் கேதார்பால் | 17வது பூனா குதிரை | திசம்பர் 16, 1971 | ஜார்பால், ஷகார்கர் பகுதி | மறைவுக்குப்பின் |  |
| IC-14608 | கோசியார் சிங் தாகியா | 3வது படைப்பிரிவு, கிரெனேடியர்சு | திசம்பர் 17, 1971 | பசன்தர் ஆறு, ஷகார்கர் பகுதி |  |  |
| JC-155825 | நயீப் சுபேதார் பானா சிங் | 8வது படைப்பிரிவு, சம்மு காசுமீர் இலகு காலாட்படை | சூன் 23, 1987 | சியாச்சென் பனியாறு, சம்மு காசுமீர் |  |  |
| IC-32907 | மேஜர் பரமேஸ்வரன் | 8வது படைப்பிரிவு, மஹர் படையணி | நவம்பர் 25, 1987 | இலங்கை | மறைவுக்குப்பின் |  |
| IC-56959 | மனோஜ் குமார் பாண்டே | 1வது படைப்பிரிவு, 11வது கூர்க்கா துப்பாக்கிகள் | சூலை 3, 1999 | காலுபெர்/ஜபெர் டாப், பதாலிக் பகுதி , கார்கில் வட்டாரம், சம்மு காசுமீர் | மறைவுக்குப்பின் |  |
| 2690572 | யோகேந்திர சிங் யாதவ் | 18வது படைப்பிரிவு, கிரெனேடியர்சு | சூலை 4, 1999 | டைகர் ஹில், கார்கில் வட்டாரம் |  |  |
| 13760533 | சஞ்சய் குமார் | 13வது படைப்பிரிவு, சம்மு காசுமீர் துப்பாக்கிகள் | சூலை 5, 1999 | ஏரியா பிளாட் டாப், கார்கில் வட்டாரம் |  |  |
| IC-57556 | விக்கிரம் பத்ரா | 13வது படைப்பிரிவு, சம்மு காசுமீர் துப்பாக்கிகள் | சூலை 6, 1999 | முனை 5140, முனை 4875, கார்கில் வட்டாரம் | மறைவுக்குப்பின் | } |
# கிராமணி

**கிராமணி** (*Gramani*) எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் நாடார் இனத்தின் ஒரு பிரிவினராகக் கருதப்படுகின்றனர். தமிழ்நாடு அரசு இடவொதுக்கீட்டுப் பட்டியலில், இவர்கள் பிற்படுத்தப்பட்ட பிரிவில் உள்ளனர்.
# கிராமணி

## சொற்பிறப்பு

கிராமணி என்றால் கிராமத்தின் அல்லது இனக்குழுவின் தலைவன் என்று பொருள்.
# கிராமணி

## தொழில்

இவர்களின் ஆதித் தொழிலே பனை மரம் ஏறுவதும், கள் இறக்குவதும் ஆகும். தற்போது சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்
# கிராமணி

## வாழும் பகுதிகள்

இவர்கள் தமிழகத்தில், குறிப்பாக வடதமிழகத்தில் சென்னை, செங்கல்பட்டு, காஞ்சிபுரம், விழுப்புரம், வேலூர், ராணிப்பேட்டை, திருவள்ளூர், திருவண்ணாமலை, கடலூர் மற்றும் புதுச்சேரி ஆகிய பகுதிகளில், அதிக அளவில் வசிக்கின்றனர்.
# கிராமணி

## குறிப்பிடத்தக்க நபர்கள்

- ம. பொ. சிவஞானம் -இந்திய விடுதலைப் போராட்ட வீரர்
- நாராயணசாமி - புதுச்சேரியின் முதலமைச்சர்
# சப்த கைலாய தலங்கள்

**சப்த கைலாய தலங்கள்** எனப்படுவது உமாதேவியார் இறைவன் சிவனுடன் கலந்து அவருடைய இடப்பாகம் பெறுவதற்காக அருணாச்சலேசுவரம் நோக்கிச் செல்லும் பயணத்தில் ஏழு இடங்களில் இலிங்கங்களை வைத்துப் பிரதிட்டை செய்து வழிபட்ட இடங்களைக் குறிக்கும்.  
இந்த எழு தலங்களும் சேயாற்றின் தென் கரையில் அமைந்துள்ளன. அவை:  
1. மண்டகொளத்தூர்
1. கரைப்பூண்டி
1. தென்பள்ளிப்பட்டு
1. பழங்கோயில்
1. நார்த்தாம்பூண்டி
1. தாமரைப்பாக்கம்
1. வாசுதேவம்பட்டு